**ผลงานที่ภาคภูมิใจ**

**ชื่อผลงาน:** ระบบการบริหารงบประมาณ

สภาพการดำเนินการบริหารงานงบประมาณของสำนักงานเขตพื้นที่การศึกษาประถมศึกษาอุบลราชธานี เขต 4 (สพป.อบ.4) เมื่อปี พ.ศ. 2546 ยังเป็นระบบการบริหารจัดการแบบดั้งเดิมที่ข้อมูลส่งต่อตามลำดับด้วยเอกสารกระดาษ ถึงแม้ว่าในขณะนั้น สพป.อบ.4จะมีคอมพิวเตอร์พอสมควรแล้วก็ตาม การเข้าถึงเพื่อการรับรู้ข้อมูลสารสนเทศเป็นไปอย่างจำกัดไม่ยกเว้นแม้แต่ผู้บริหารองค์กร

ด้วยรูปแบบวิธีการทำงานดังกล่าวทำให้เกิดข้อจำกัด 2 ด้าน คือ ด้านการเข้าถึงข้อมูลสารสนเทศ และด้านตัวสารสนเทศที่มีอยู่อย่างจำกัด อันเนื่องมาจากขาดระบบการประมวลผลที่ดี ยกตัวอย่างเช่น เงินงบประมาณ และเงินนอกงบประมาณที่ได้รับจัดสรรเป็นเท่าไร ขณะนี้โครงการต่างๆ ของสำนักงานเขตพื้นที่การศึกษาเบิกจ่ายเงินไปแล้วในแต่ละโครงการเป็นเงินเท่าไร เงินงบประมาณที่โอนมาให้สำนักงานเขตพื้นที่การศึกษาเบิกจ่ายไปแล้วเท่าไร ยังคงเหลือเท่าไร เป็นต้น ด้วยคำถามต่างๆ เหล่านี้ไม่อาจหาคำตอบได้ในวิธีการเดิม จำเป็นต้องออกแบบระบบการทำงานใหม่ที่ใช้เทคโนโลยีสารสนเทศและการสื่อสารสมัยใหม่ ซึ่งนั่นหมายถึงจะต้องปรับรื้อระบบครั้งใหญ่ (Reengineering)

จากหลักคิดหลักการใหญ่ได้นำสู่การทำความเข้าใจต่อผู้เกี่ยวข้องจนเป็นที่ยอมรับจึงนำสู่การปฏิบัติจริง โดยเริ่มออกแบบและพัฒนาใช้เมื่อปีงบประมาณ 2551โดยในระยะแรกเริ่มใช้ชื่อว่า “ระบบสารสนเทศเพื่อการจัดการด้านบริหารงบประมาณ” เป็นระบบที่ Online ผ่านเครือข่ายอินเทอร์เน็ต ทำให้การทำงานได้ทุกที่ทุกเวลา ขณะเดียวกันการเข้าถึงเข้าใช้ข้อมูลสารสนเทศเป็นไปอย่างกว้างขวาง สะดวก รวดเร็ว เป็นปัจจุบัน

การพัฒนาระบบบนการปฏิบัติงานจริง ดำเนินการไปพร้อมกับการถ่ายทอดส่งต่อระบบให้กับสำนักงานเขตพื้นที่การศึกษาอื่นๆ นำไปสู่การเปลี่ยนแปลงการบริหารจัดการงบประมาณในรูปแบบใหม่ตลอดเวลา มีสำนักงานเขตพื้นที่การศึกษาอื่นเล็งเห็นประโยชน์มาขอศึกษาดูงาน แล้วนำระบบไปใช้งานมากขึ้นเรื่อยๆ

ในปีงบประมาณ 2556 ระบบบริหารงบประมาณ ได้พัฒนาเข้ารวมกับระบบบริหารจัดการด้านอื่นๆ ภายใต้ชื่อ “ระบบสนับสนุนการบริหารจัดการสำนักงานเขตพื้นที่การศึกษา” (AMSS++) ซึ่งเป็นระบบการจัดการงานทุกด้านของสำนักงานเขตพื้นที่การศึกษา ซึ่งเป็นความร่วมมือของ สพป.อบ.4 กับ สพฐ. โดย สพป.อบ.4 เป็นต้นแบบของการพัฒนา แล้วถ่ายทอดให้กับสำนักงานเขตพื้นที่การศึกษาอื่นๆ ทั้ง สำนักงานเขตพื้นที่การศึกษามัธยมศึกษา และสำนักงานเขตพื้นที่การศึกษาประถมศึกษาทั่วประเทศ

ดังนั้น ระบบบริหารงบประมาณที่รวมอยู่กับระบบ AMSS++ ที่ข้าพเจ้าในฐานะรองผู้อำนวยการสำนักงานเขตพื้นที่การศึกษาประถมศึกษาอุบลราชธานี เขต 4 ซึ่งรับผิดชอบกลุ่มบริหารงานการเงินและสินทรัพย์ ตั้งแต่ปี พ.ศ.2547 จนถึงปัจจุบัน และเป็นผู้นำในการขับเคลื่อนพัฒนาระบบบริหารงบประมาณจนประสบผลสำเร็จซึ่งผลการพัฒนาดังกล่าวได้ก่อให้เกิดประโยชน์ไม่เพียงแต่ สพป.อบ.4 เท่านั้น แต่ยังก่อให้เกิดการเปลี่ยนแปลงที่ดีอย่างกว้างขวางกระจายไปทั่วประเทศ และเป็นมาตรฐานใหม่ของการบริหารงบประมาณให้กับทุกสำนักงานเขตพื้นที่การศึกษา จึงเป็นผลงานที่ข้าพเจ้าภาคภูมิใจเป็นอย่างยิ่ง

**1. กระบวนการดำเนินงาน**

ข้าพเจ้าได้ดำเนินการพัฒนาระบบการบริหารงบประมาณโดยใช้กระบวนการวิจัยและพัฒนา (Research and Development) ซึ่งมีกระบวนการดำเนินการพัฒนา ดังนี้

**1.1 ความเป็นมา และความสำคัญของปัญหา**

ในปัจจุบันระบบสารสนเทศเป็นระบบที่มีความสำคัญต่อการพัฒนาหน่วยงานเป็นอย่างมากทั้งระบบจะต้องนำข้อมูลมาประมวลผลเพื่อให้ได้ผลลัพธ์ในรูปแบบที่สามารถนำมาใช้ประกอบการวางแผนและตัดสินใจดำเนินการอย่างใดอย่างหนึ่งด้วยเหตุนี้การพัฒนาระบบสารสนเทศจึงต้องทำการรวบรวมข้อมูลการประมวลผลข้อมูลในรูปแบบต่างๆเทคโนโลยีคอมพิวเตอร์จึงเข้ามามีบทบาทอย่างมากในการที่จะเป็นอุปกรณ์ช่วยในการพัฒนาระบบสารสนเทศให้สมบูรณ์แบบเนื่องจากคอมพิวเตอร์สามารถแบ่งเบาภาระความยุ่งยากในการคำนวณการเก็บข้อมูลการลดระยะเวลาการทำงานให้เร็วขึ้นจนเห็นได้ว่าปัจจุบันการพัฒนาระบบสารสนเทศและการพัฒนาระบบคอมพิวเตอร์นั้นจะแยกกันไม่ออกปัจจุบันนี้สถาบันการศึกษาทั้งของภาครัฐและเอกชนส่วนใหญ่ได้มีการพัฒนาระบบสารสนเทศในสถาบันการศึกษาของตนเองในการจัดเก็บและประมวลผลข้อมูลต่างๆภายในสถาบันเพื่อเพิ่มประสิทธิภาพในการทำงานให้ถูกต้องสะดวกและรวดเร็วขึ้นอีกทั้งแนวโน้มการขยายตัวของการศึกษาก็เพิ่มมากขึ้น

สำนักงานเขตพื้นที่การศึกษาประถมศึกษาอุบลราชธานี เขต 4(สพป.อบ.4)มีฐานะเป็นส่วนราชการที่เป็นนิติบุคคลอยู่ในโครงสร้างตามกฎกระทรวงในแต่ละปีงบประมาณสพป.อบ.4ได้รับจัดสรรงบประมาณแผ่นดินเป็นจำนวนมากและเมื่อมีการจัดสรรงบประมาณจึงต้องมีการบริหารงบประมาณสู่โครงสร้างภายในสพป.อบ.4 และต้องมีการรายงานผลการใช้จ่ายงบประมาณซึ่งกลุ่มบริหารงานการเงินและสินทรัพย์ มีหน้าที่โดยตรงในการติดตามและรายงานผลการใช้จ่ายงบประมาณ

แต่จากการสำรวจสภาพปัจจุบันปัญหาในการปฏิบัติงานของกลุ่มบริหารงานการเงินและสินทรัพย์ พบว่ายังมีปัญหาในการปฏิบัติงานอยู่มาก โดยเฉพาะกลุ่มบริหารงานการเงินและสินทรัพย์มีหน้าที่ในการบริหารงบประมาณ และควบคุมการใช้จ่ายเงินงบประมาณให้เป็นไปตามแผนงาน/โครงการ/กิจกรรมที่ได้วางไว้ ซึ่งนับว่าเป็นงานที่มีความสำคัญและเกี่ยวข้องกับสารสนเทศจำนวนมาก โดยระบบที่ใช้อยู่ในรูปของเอกสาร และการบันทึกเก็บไว้เป็นไฟล์ทางคอมพิวเตอร์ แต่ไม่สามารถประมวลผล และออกรายงานผลการใช้เงินงบประมาณได้ในทันที หากต้องการทราบยอดเงินคงเหลือ หรือรายงานในแต่ละช่วงเวลา การรายงานแต่ละครั้งต้องมีการรวบรวมข้อมูลจากไฟล์เอกสารต่างๆ แล้วนำสรุปผลโดยเจ้าหน้าที่ผู้ปฏิบัติงานทำให้เกิดความล่าช้า เกิดข้อบกพร่องในการดำเนินงานและไม่สามารถนำสารสนเทศที่เป็นประโยชน์ไปใช้ในการบริหารจัดการงบประมาณให้เกิดประสิทธิภาพและประสิทธิผลตามวัตถุประสงค์และเป้าหมายของหน่วยงานได้

จากสภาพปัญหาดังกล่าวข้างต้นข้าพเจ้าได้เล็งเห็นว่าระบบการทำงานของกลุ่มบริหารงานการเงินและสินทรัพย์ในปัจจุบันยังใช้การเก็บข้อมูลการเบิกจ่ายงบประมาณลงในกระดาษบางครั้งอาจทำให้เกิดความผิดพลาดและล่าช้าการเก็บข้อมูลที่ไม่เป็นปัจจุบันเอกสารเกิดการสูญหายและเกิดการทำงานที่ซ้ำซ้อนเพราะต้องนำมาบันทึกในโปรแกรมMicrosoft Excel เพื่อคำนวณและสรุปผลในภาพรวมเพื่อเป็นการแก้ไขปัญหาดังกล่าวและเพิ่มประสิทธิภาพในการทำงานข้าพเจ้าในฐานะรองผู้อำนวยการสำนักงานเขตพื้นที่การศึกษาประถมศึกษาอุบลราชธานี เขต 4 ซึ่งรับผิดชอบกลุ่มบริหารงานการเงินและสินทรัพย์ จึงมีความประสงค์ที่จะค้นคว้าวิเคราะห์ออกแบบและพัฒนาระบบบริหารงบประมาณของสพป.อบ.4เพื่อสนับสนุนการปฏิบัติงานและบริการข้อมูลเพื่อประกอบการตัดสินใจของผู้บริหารอันจะก่อให้เกิดผลดีต่อองค์กรโดยรวม

**1.2 วัตถุประสงค์ของการพัฒนา**

1.2.1 เพื่อพัฒนาระบบบริหารงบประมาณของสำนักงานเขตพื้นที่การศึกษาประถมศึกษาอุบลราชธานี เขต 4

1.2.2 เพื่อประเมินประสิทธิผลและความพึงพอใจของผู้ใช้ที่มีต่อระบบบริหารงบประมาณของสำนักงานเขตพื้นที่การศึกษาประถมศึกษาอุบลราชธานี เขต 4

1.2.3 เพื่อเผยแพร่ ขยายผล เป็นต้นแบบให้กับสำนักงานเขตพื้นที่การศึกษามัธยมศึกษา และสำนักงานเขตพื้นที่การศึกษาประถมศึกษาทั่วประเทศในการบริหารงบประมาณ

**1.3 วิธีดำเนินการพัฒนา**

ข้าพเจ้าได้ดำเนินการพัฒนาระบบการบริหารงบประมาณโดยใช้กระบวนการวิจัยและพัฒนา (Research and Development) ซึ่งมีวิธีดำเนินการพัฒนา ดังนี้

**1.3.1 การออกแบบและพัฒนาระบบการบริหารงบประมาณ (Research: R1)** จากการรวบรวมและศึกษาค้นคว้าข้อมูลสามารถกำหนดแผนการดำเนินงานดังนี้

1) ศึกษารูปแบบกระบวนการทำงานในปัจจุบันและระบุถึงปัญหาที่เกิดจากระบบเดิมที่ใช้อยู่และสอบถามจากผู้ที่มีส่วนเกี่ยวข้องทุกฝ่าย

2) ศึกษาความต้องการใช้ระบบทั้งส่วนรายงานการเก็บรวบรวมการนำไปใช้และส่วนข้อมูลที่ต้องการวิเคราะห์

3) ศึกษาแนวคิดทฤษฎี และงานวิจัยที่เกี่ยวข้องกับการพัฒนาระบบสารสนเทศการบริหารงบประมาณ รวมทั้งฮาร์ดแวร์ (Hardware) ซอฟท์แวร์ (Software) ที่เกี่ยวข้อง

4) ออกแบบระบบด้านการบริหารงบประมาณ

5) พัฒนาระบบตามที่ได้วิเคราะห์และออกแบบไว้ตามลำดับการทำงานเพื่อให้สามารถทดสอบการไหลของข้อมูลในแต่ละงานให้เป็นไปตามลำดับ

6) ติดตั้งและทดสอบการทำงานของระบบเพื่อแก้ไขส่วนที่ผิดพลาด

7) ประเมินผลระบบสารสนเทศการบริหารงบประมาณของสำนักงานเขตพื้นที่การศึกษาประถมศึกษาอุบลราชธานี เขต 4ในขั้นต้นเพื่อดูความเป็นไปได้ในการนำระบบไปทดลองใช้จริง

8) จัดทำการเอกสารคู่มือประกอบการใช้งานระบบบริหารงบประมาณ

9) อบรมเชิงปฏิบัติการผู้ใช้ระบบที่มีส่วนเกี่ยวข้องทุกฝ่าย ตั้งแต่ระดับผู้บริหารระดับเจ้าหน้าที่ และระดับผู้ดูแลระบบ

**1.3.2 การทดลองใช้งานของระบบ (Development: D1)**ขั้นตอนต่อไปหลังจากที่ได้ทำการพัฒนาระบบคือการให้กลุ่มเป้าหมายได้ทดลองใช้ระบบได้แก่ ระดับผู้บริหารได้แก่ผู้อำนวยการสำนักงานเขตพื้นที่การศึกษาประถมศึกษาอุบลราชธานี เขต 4 รองผอ. สพป.อบ.4 ระดับเจ้าหน้าที่ได้แก่ เจ้าหน้าที่กลุ่มบริหารงานการเงินและสินทรัพย์ ระดับผู้ดูแลระบบได้แก่ผู้ที่ดูแลระบบในการกำหนดสิทธิ์การเข้าถึงข้อมูลของผู้ใช้งานในแต่ละระดับและกำหนดข้อมูลเริ่มต้นในส่วนของแผนงบประมาณกับรหัสเบิกจ่ายงบประมาณ หลังจากที่ให้กลุ่มเป้าหมายได้ทดลองใช้ระบบแล้วก็มาดูผลการประเมินถ้ามีข้อบกพร่องส่วนไหนจะได้นำไปเป็นข้อมูลเพื่อแก้ไขระบบต่อไป

**1.3.3 การประเมินผลระบบ (Research: R2)** หลังการทดลองใช้ระบบบริหารงบประมาณแล้ว ได้ทำการประเมินประสิทธิผลและความพึงพอใจของผู้ใช้ที่มีต่อระบบบริหารงบประมาณของสพป.อบ.4 กลุ่มตัวอย่างคือ ผู้มีส่วนเกี่ยวข้องทั้งหมด ตั้งแต่ระดับผู้บริหารระดับเจ้าหน้าที่ และระดับผู้ดูแลระบบเครื่องมือที่ใช้ในการประเมินผลเป็นแบบสอบถามเกี่ยวกับประสิทธิผลและความพึงพอใจของผู้ใช้ที่มีต่อระบบโดยการแปลความหมายค่าเฉลี่ยรายข้อและรายด้านสถิติที่ใช้ได้แก่ ค่าเฉลี่ย (Mean) ค่าเบี่ยงเบนมาตรฐาน (Standard Deviation: SD)

**1.3.4 การปรับปรุงพัฒนา และเผยแพร่ผลงาน (Development: D2)**เป็นการปรับปรุงพัฒนาระบบ และต่อยอดโดยรวมเข้ากับระบบสนับสนุนการบริหารจัดการสำนักงานเขตพื้นที่การศึกษา (AMSS++) โดยพัฒนาต่อยอดร่วมกับ สพฐ. และได้เผยแพร่ขยายผลเป็นต้นแบบให้กับสำนักงานเขตพื้นที่การศึกษามัธยมศึกษา และสำนักงานเขตพื้นที่การศึกษาประถมศึกษาทั่วประเทศ

**2. ผลการดำเนินงาน**

จากการดำเนินการพัฒนาระบบบริหารงบประมาณของสพป.อบ.4 ปรากฏผลดังนี้

2.1 ได้ระบบบริหารงบประมาณภายใต้โปรแกรม AMSS++ ซึ่งเป็นระบบงานที่ใช้เทคโนโลยีสารสนเทศมาเป็นเครื่องมือในการทำงาน ทำให้เอื้อประโยชน์ในการทำงานต้อทุกคนได้มากกว่า อีกทั้งยังเป็นการสร้างระบบการควบคุมภายในขึ้น เพื่อใช้ควบคุม ตรวจสอบ การบริหารงบประมาณภายในองค์กรให้มีความชัดเจน โปร่งใส ตรวจสอบได้ทันท่วงที เข้าใจง่าย บุคคลผู้มีหน้าที่เกี่ยวข้องในการบริหารงบประมาณซึ่งบางครั้งไม่เข้าใจหลักเกณฑ์ทางบัญชีของส่วนราชการซึ่งมีความซับซ้อนมาก สามารถตรวจสอบหรือตัดสินใจในการบริหารงบประมาณภายในองค์กรได้ โดยไม่ต้องรอการรายงานจากงานบัญชี หรือรายงานจากระบบ GFMIS ดังนั้น รหัสอ้างอิง หรือข้อความบางรายการอาจไม่ตรงกับหลักเกณฑ์ทางบัญชีมากนัก แต่ก็พยายามเชื่อมโยงให้เข้ากับหลักการบัญชีของส่วนราชการให้มากที่สุด เพื่อให้ได้ตามมาตรฐานการปฏิบัติงานด้านการบัญชีของส่วนราชการ

2.2 ผลการประเมินประสิทธิผลและความพึงพอใจของผู้ใช้ที่มีต่อระบบบริหารงบประมาณของสพป.อบ.4 พบว่าระบบบริหารงบประมาณที่พัฒนาขึ้นโดยการประเมินประสิทธิผลการทำงานของระบบจากผู้เชี่ยวชาญอยู่ในเกณฑ์ที่ดีมากมีค่าเฉลี่ยเท่ากับ 4.60 และค่าส่วนเบี่ยงเบนมาตรฐานเท่ากับ 0.59 และความพึงพอใจจากลุ่มตัวอย่างที่ใช้ระบบอยู่ในเกณฑ์ที่ดีมากมีค่าเฉลี่ยเท่ากับ 4.73 และค่าส่วนเบี่ยงเบนมาตรฐานเท่ากับ 0.51 ดังนั้นระบบบริหารงบประมาณที่พัฒนาขึ้นนี้สามารถนำไปใช้งานได้จริงและตอบสนองการทำงานของผู้ใช้ได้ถูกต้องตามความต้องการ

2.3 ผลการปรับปรุงพัฒนา และเผยแพร่ขยายผลเป็นต้นแบบ พบว่า ระบบบริหารงบประมาณที่พัฒนาขึ้นนี้สามารถนำไปใช้งานได้จริงและตอบสนองการทำงานของผู้ใช้ได้ถูกต้องตามความต้องการ และได้พัฒนาโดยรวมเข้ากับระบบบริหารจัดการด้านอื่นๆ ภายใต้ชื่อ “ระบบสนับสนุนการบริหารจัดการสำนักงานเขตพื้นที่การศึกษา” (AMSS++) ซึ่งเป็นความร่วมมือของ สพป.อบ.4 กับ กพร.สพฐ. โดย สพป.อบ.4 เป็นต้นแบบของการพัฒนา แล้วถ่ายทอดให้กับสำนักงานเขตพื้นที่การศึกษาอื่นๆ ทั้งสำนักงานเขตพื้นที่การศึกษามัธยมศึกษา และสำนักงานเขตพื้นที่การศึกษาประถมศึกษาทั่วประเทศซึ่งมีหลายสำนักงานเขตพื้นที่การศึกษาสามารถนำไปใช้ได้อย่างมีประสิทธิภาพและประสิทธิผล เป็นประโยชน์ต่อ วงการศึกษาโดยรวม (รายละเอียดในภาคผนวก)

**3. ประโยชน์ของผลงาน และการเป็นแบบอย่าง**

ผลจากการพัฒนาระบบบริหารงบประมาณของสพป.อบ.4 ส่งผลให้เกิดประโยชน์ต่อวงการศึกษา และเป็นแบบอย่างแก่สำนักงานเขตพื้นที่การศึกษามัธยมศึกษา และสำนักงานเขตพื้นที่การศึกษาประถมศึกษาทั่วประเทศในการบริหารงบประมาณในวงกว้าง ดังนี้

**3.1 ประโยชน์ของระบบบริหารงบประมาณ**

ระบบบริหารงบประมาณมีประโยชน์ต่อการบริหารงบประมาณของสำนักงานเขตพื้นที่การศึกษาโดยตรง และยังสามารถขยายผลไปสู่สถานศึกษาภายใต้สังกัดของสำนักงานเขตพื้นที่การศึกษาที่มีความพร้อม ทำให้การบริหารงบประมาณ และบริหารจัดการด้านอื่นๆ มีความคล่องตัว เกิดประโยชน์สูงสุดต่อองค์กร ดังรายละเอียดต่อไปนี้

1) ใช้ในการควบคุมการใช้จ่ายเงินให้เป็นไปตามวัตถุประสงค์/บรรลุเป้าหมายในแต่ละโครงการ/กิจกรรม

2) ใช้ควบคุมการรับ-จ่ายเงิน ของแต่ละใบงวดได้ครบถ้วน ถูกต้อง

3) ใช้ควบคุมเงินแทนทะเบียนคุมเงินประจำงวดส่วนจังหวัด (สามารถแจกแจงรายละเอียดของแต่ละรหัสงบประมาณได้อย่างชัดเจน)

4) ใช้ควบคุมเงินแต่ละโครงการ/แต่ละกลุ่มภายใน สพป./สพม. ได้อย่างละเอียด

5) ใช้ตรวจสอบการบริหารงบประมาณของ สพป./สพม. ในแต่ละปีงบประมาณได้เป็นอย่างดี เหมาะสำหรับผู้บริหารที่จะใช้เป็นเครื่องมือในการบริหารงบประมาณภายในองค์กร

6) เป็นตัวช่วยในการสอบยันความถูกต้องของยอดเงินเบิกจ่ายในแต่ละรหัสงบประมาณตามระบบ GFMIS (รายงานสถานะ การใช้จ่ายเงิน ZFMA 49,50)

7) ตรวจสอบรายละเอียดการเบิกจ่ายเงินตลอดจนเงินคงเหลือได้ทุกที่ ทุกเวลาที่ต้องการ

8) การบริหารงบประมาณภายในองค์กรเป็นไปด้วยความโปร่งใส ตรวจสอบได้


9) สามารถส่งมอบคุณค่าที่ดีขึ้นทั้งผลผลิตและบริการ ให้แก่ผู้รับบริการและผู้มีส่วนได้เสียตอบสนองเป้าหมายของ พรฎ.ว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ.2546

**3.2 การเป็นแบบอย่าง**

สพป.อบ.4 เป็นต้นแบบของการพัฒนาระบบบริหารงบประมาณ ของ สพฐ. โดยการพัฒนาระบบบนการปฏิบัติงานจริง สพป.อบ.4 ได้ดำเนินการไปพร้อมกับการถ่ายทอดส่งต่อระบบให้กับสำนักงานเขตพื้นที่การศึกษาอื่นๆ นำไปสู่การเปลี่ยนแปลงการบริหารจัดการงบประมาณในรูปแบบใหม่ตลอดเวลา มีสำนักงานเขตพื้นที่การศึกษาอื่นเล็งเห็นประโยชน์มาขอศึกษาดูงาน แล้วนำระบบไปใช้งานมากขึ้นเรื่อยๆจนมีการพัฒนาต่อยอดในปีงบประมาณ 2556 โดยรวมระบบบริหารงบประมาณเข้ากับระบบบริหารจัดการด้านอื่นๆ ภายใต้ชื่อ “ระบบสนับสนุนการบริหารจัดการสำนักงานเขตพื้นที่การศึกษา” (AMSS++) ซึ่งเป็นความร่วมมือของ สพป.อบ.4 กับ กพร.สพฐ. โดยมี สพป.อบ.4 เป็นต้นแบบของการพัฒนา แล้วถ่ายทอดให้กับสำนักงานเขตพื้นที่การศึกษาอื่นๆ ทั้งสำนักงานเขตพื้นที่การศึกษามัธยมศึกษา และสำนักงานเขตพื้นที่การศึกษาประถมศึกษาทั่วประเทศ สามารถนำไปใช้ได้อย่างมีประสิทธิภาพและประสิทธิผล เกิดประโยชน์ต่อวงการศึกษาโดยรวมเป็นที่ประจักษ์ต่อสาธารณชน และแวดวงการศึกษาโดยทั่ว

**ภาคผนวก**


**ภาคผนวก ก. ภาพระบบบริหารงบประมาณในโปรแกรม AMSS++**



**ภาพที่ 1**ภาพ Main Menuของระบบบริหารงบประมาณในโปรแกรม AMSS++



**ภาพที่ 2**ภาพรายงานการใช้จ่ายงบประมาณจำแนกตามโครงการ



**ภาพที่ 3** รายงานเงินประจำงวด

**ภาคผนวก ข. แผนภูมิแสดงขั้นตอนการทำงานของระบบบริหารงบประมาณในโปรแกรม AMSS++**

แผนภูมิกระบวนงานระบบการบริหารงบประมาณ

-ลงทะเบียนการโอนเปลี่ยนแปลงการจัดสรรงบประมาณรายจ่าย

-รายงานการโอนเปลี่ยนแปลงการจัดสรรงบประมาณ

-กำหนดแผนงาน/โครงการ

-รายงานโครงการประจำปีงบประมาณ

-ลงทะเบียนขอเบิก/ขอยืมเงินตามโครงการ

-รายงานการใช้จ่ายจำแนกตามโครงการ -รายงานลูกหนี้เงินยืม--ราย

-ขอเบิกเงินจากระบบ GFMIS

-ลงทะเบียนขอเบิกเงินคงคลัง

-รายงานการเบิกจ่ายเงินประจำงวด

-ลงทะเบียนรับเงิน

-รายงานการเงินและบัญชี

-จ่ายเงินให้แก่เจ้าหนี้/ผู้มีสิทธิ์รับเงิน

-รายงานการเงินและบัญชี

**ภาคผนวก ค. รายชื่อสำนักงานเขตพื้นที่การศึกษาที่มาศึกษาดูงานระบบบริหารงบประมาณ**

|  |  |  |  |
| --- | --- | --- | --- |
| **ลำดับที่** | **วัน เดือน ปี** | **สพป/สพม** | **จำนวน**  **ผู้ศึกษาดูงาน** |
| **1** | 3-4 เม.ย.57 | สพป.นครราชสีมา เขต 6 | 4 |
| **2** | 16-17 ก.ย.56 | สพป.นครราชสีมาเขต 6 | 10 |
| **3** | 20-ส.ค.-56 | สพม.เขต 29 | 7 |
| **4** | 24-ก.ค.-56 | สพป.นครราชสีมาเขต 4 | 3 |
| **5** | 23-พ.ค.-56 | สพม.เขต 29 จ.อุบลฯ | 5 |
| **6** | 1 พ.ค. 56 | สพป.อยุธยา เขต 1 | 5 |
| **7** | 1 พ.ค. 56 | สพป.นครราชสีมา เขต 1 | 5 |
| **8** | 1 พ.ค. 56 | สพป.นครราชสีมา เขต 4 | 5 |
| **9** | 1 พ.ค. 56 | สพป.มหาสารคาม เขต 1 | 5 |
| **10** | 1 พ.ค. 56 | สพป.,มหาสารคาม เขต 3 | 5 |
| **11** | 1 พ.ค. 56 | สพป.น่าน เขต 2 | 5 |
| **12** | 1 พ.ค. 56 | สพป.อุบลราชธานี เขต 5 | 5 |
| **13** | 1 พ.ค. 56 | สพป.บุรีรัมย์ เขต 3 | 5 |
| **14** | 1 พ.ค. 56 | สพป.สมุทรปราการ เขต 2 | 5 |
| **15** | 1 พ.ค. 56 | สพป.ขอนแก่น 3 | 5 |
| **16** | 1 พ.ค. 56 | สพป.จันทบุรี เขต 1 | 5 |
| **17** | 1 พ.ค. 56 | สพป.สระแก้ว เขต 2 | 5 |
| **18** | 1 พ.ค. 56 | สพป.อุดรธานี เขต 4 | 5 |
| **19** | 1 พ.ค. 56 | สพป.ร้อยเอ็ด เขต 2 | 5 |
| **20** | 1 พ.ค. 56 | สพป.ร้อยเอ็ด 3 | 5 |
| **21** | 3 พ.ค. 56 | สพป.ชัยภูมิ เขต 2 | 5 |
| **22** | 3 พ.ค. 56 | สพป.หนองบัวลำภู เขต 2 | 5 |
| **23** | 3 พ.ค. 56 | สพป.กาฬสินธ์ เขต 2 | 5 |
| **24** | 3 พ.ค. 56 | สพป.สกลนคร เขต 2 | 5 |
| **25** | 3 พ.ค. 56 | สพป.สตูล | 5 |
| **26** | 3 พ.ค. 56 | สพป.อุตรดิตถ์ เขต 1 | 5 |
| **27** | 3 พ.ค. 56 | สพป.อุตรดิตถ์ เขต 2 | 5 |
| **28** | 3 พ.ค. 56 | สพม.7 (ปราจีน นครนายก สระแก้ว) | 5 |
| **29** | 3 พ.ค. 56 | สพม.9 (สุพรรณบุรี นครปฐม) | 5 |
| **30** | 3 พ.ค. 56 | สพม.12 (นครศรีธรรมราช พัทลุง) | 5 |
| **31** | 3 พ.ค. 56 | สพม.19 (เลย หนองบัวลำภู) | 5 |
| **ลำดับที่** | **วัน เดือน ปี** | **สพป/สพม** | **จำนวน**  **ผู้ศึกษาดูงาน** |
| **32** | 3 พ.ค. 56 | สพม.21 (หนองคาย บึงกาฬ) | 5 |
| **33** | 3 พ.ค. 56 | สพม.31 (นครราชสีมา) | 5 |
| **34** | 3 พ.ค. 56 | สพม.39 (พิษณุโลก อุตรดิตถ์) | 5 |
| **35** | 3 พ.ค. 56 | สพม.42 (นครสวรรค์ อุทัยธานี) | 5 |
| **36** | 23-ม.ค.-56 | สพม.เขต.14 จ.ตรัง | 9 |
| **37** | 28-พ.ย.-55 | สพป.อุบลราชธานีเขต 2 | 12 |
| **38** | 23-พ.ย.-55 | สพป.กาญจนบุรีเขต 2 | 12 |
| **39** | 19-ต.ค.-55 | สพป.กาญจนบุรีเขต 4 | 10 |
| **40** | 4-5 ก.ย. 55 | สพป.อุดรธานีเขต 2 | 22 |
| **41** | 13-ก.ค.-55 | สพป.เพชรบุรีเขต 2 | 70 |
| **42** | 18 กค 55 | สพป.กำแพงเพชร เขต1 | 5 |
| **43** | 18 กค 55 | สพป.พิษณุโลก เขต1 | 5 |
| **44** | 18 กค 55 | สพป.นครสวรรค์ เขต1 | 5 |
| **45** | 18 กค 55 | สพป.ชัยนาท | 5 |
| **46** | 18 กค 55 | สพป.นนทบุรี เขต 2 | 5 |
| **47** | 18 กค 55 | สพป.นครปฐม เขต 1 | 5 |
| **48** | 18 กค 55 | สพป.ลพบุรี เขต 1 | 5 |
| **49** | 18 กค 55 | สพป.ศรีสะเกษ เขต 3 | 5 |
| **50** | 18 กค 55 | สพป.อุบลราชธานี เขต3 | 5 |
| **51** | 18 กค 55 | สพป.กาฬสินธ์ เขต 3 | 5 |
| **52** | 18 กค 55 | สพม.13 (ตรัง) | 5 |
| **53** | 18 กค 55 | สพม.24 (กาฬสินธ์) | 5 |
| **54** | 21 กค 55 | สพป.ลำพูน เขต 1 | 5 |
| **55** | 21 กค 55 | สพป.แพร่ เขต 1 | 5 |
| **56** | 21 กค 55 | สพป.เชียงใหม่ เขต 3 | 5 |
| **57** | 21 กค 55 | สพป.เพชรบุรี เขต 2 | 5 |
| **58** | 21 กค 55 | สพป.ระยอง เขต 1 | 5 |
| **59** | 21 กค 55 | สพป.ชลบุรี เขต 3 | 5 |
| **60** | 21 กค 55 | สพป.ชัยภูมิ เขต 3 | 5 |
| **61** | 21 กค 55 | สพป.อุดรธานี เขต 2 | 5 |
| **62** | 21 กค 55 | สพป.นครราชสีมา เขต 6 | 5 |
| **63** | 21 กค 55 | สพป.ตรัง เขต 1 | 5 |
| **64** | 21 กค 55 | สพม.19 (เลย) | 5 |
| **ลำดับที่** | **วัน เดือน ปี** | **สพป/สพม** | **จำนวน**  **ผู้ศึกษาดูงาน** |
| **65** | 21 กค 55 | สพม.32 (บุรัรัมย์) | 5 |
| **66** | 20-เม.ย.-55 | สพป.ลพบุรีเขต 2 | 65 |
| **67** | 3 มี.ค. 54 | สพป.กาญจนบุรีเขต 3 | 17 |

**ภาคผนวก ง. รายชื่อสำนักงานเขตพื้นที่การศึกษาที่นำระบบบริหารงบประมาณไปใช้จนประสบผล**

**ภาคผนวก จ. ภาพการศึกษาดูงานระบบบริหารงบประมาณของสำนักงานเขตพื้นที่การศึกษาต่างๆ**